Hans Majestet Kongens Garde

Hans Majestet Kongens Garde er den norske kongens livgarde, og er en avdeling i Hæren. Væpnede gardister har døgnkontinuerlig vakt ved de kongelige residenser (Slottet, Skaugum hovedgård og Bygdøy kongsgård). Garden er en del av hovedstadsforsvaret, og er på beredskap for å kunne støtte politiet i krisesituasjoner.

 Organisasjon 
Garden er en bataljon direkte underlagt Hæren med over  soldater. Hoveddelen av Garden holder til i Huseby leir utenfor Oslo sentrum. Bataljonen er organisert som en lett infanteri-bataljon med seks kompanier. Ett av de tre geværkompaniene er til en hver tid vaktkompani. Kompaniet deles da inn vaktstyrker på vaktobjektene og en beredskapsstyrke på døgnkontinuerlig beredskap i Huseby leir.

I januar 2021 ble  6. Gardekompani flyttet over til Hærens skole for rekrutt- og fagutdanning, der går de under navnet Kompani G.https://www.forsvaret.no/aktuelt-og-presse/aktuelt/et-viktig-skritt-inn-i-framtiden

 Bataljonstab Gardesjefen og hans nærmeste stab. Nestkommanderende, stabssjef, personellseksjonen, etterretnings- og sikkerhetsseksjonen, operasjonsseksjonen, materiellseksjonen, vakt- og paradeseksjonen, sambandsseksjonen, økonomiseksjonen, lederstøtteseksjonen og Gardens mediesenter hører til i bataljonsstaben. Kp. 1 Gevær-/vaktkompani med ca. 180 gardister. Består av kompanistab og fire geværtropper. Kp. 2 Gevær-/vaktkompani med ca. 180 gardister. Består av kompanistab og fire geværtropper. Kp. 3 Gardens musikk-, signal- og drillkompani. Kompaniet har en drilltropp og en musikktropp, i tillegg til kompanistab. Musikktroppen består av et janitsjarkorps og et signalkorps. Kp. 4 Gevær-/vaktkompani med ca. 180 gardister. Består av kompanistab og fire geværtropper. Kp. 5 Stab- og støttekompani. Består av vedlikeholdstropp, sambandstropp, stabstropp, trentropp, sanitetstropp og en infanteritropp, samt en kompanistab.

 Gardens historie 
miniatyr|Garden i 1906

Hans Majestet Kongens Garde ble opprettet i Stockholm i 1856 av Karl IV, med vakttjeneste i Sverige. Siden Norge fikk sin egen konge i 1905, har Garden vært den norske kongens livgarde.

Garden deltok i flere trefninger og kamper under krigen i Norge i 1940, blant annet i trefningen ved Midtskogen utenfor Elverum, der et tysk raid for å gripe Kong Haakon og regjeringen ble stoppet, ved Strandlykkja og kampene ved Lundehøgda syd for Lillehammer. Her utmerket Garden seg spesielt, og det var ved disse aksjonene at fienden betegnet gardistene som «De svarte djevler». Årsdagen for disse begivenhetene markeres hvert år med en egen oppstilling til minne om de gardistene som falt.

Over 700 gardister var i skarp aksjon etter at en bilbombe eksploderte i Regjeringskvartalet den 22. juli 2011. Gardistene hadde et forsterket vakthold rundt Slottet og de kongelige residensene, i tillegg til å bistå politiet med væpnet vakthold rundt det utbombede Regjeringskvartalet og andre viktige bygninger i Oslo.
 Gardesjefer 
+GardesjeferÅrGradNavn1996–1998oberstløytnantGeir Holmenes1998–2000oberstløytnantIvar Hagenlund2000–2002 oberstløytnantBjarne Nermo2002–2004oberstløytnantTor Rune Raabye2004–2006oberstløytnantJan Magnus Brekkhus2006–2009oberstløytnantIngrid Margrethe Gjerde2009–2012oberstløytnantOdd Andreas Søbstad2012–2014oberstløytnantOle Anders Øie2014–2016oberstløytnantJan Fredrik Geiner2016–2018oberstløytnantGeir Pettersen2018–2020oberstløytnantVegard Flom2020–2023oberstløytnantTrond Robert Forbregd2023–oberstløytnantHenrik Hove

 Vaktoppdrag 
Bevæpnede gardister fra Hans Majestet Kongens Garde er til en hver tid på vakt ved Det kongelige slott, Skaugum gård og i Huseby leir. Garden har også ansvar for vaktholdet rundt Bygdøy kongsgård når den er i bruk.kongehuset.no

Gardens vakthold rundt de kongelige residensene skjer i nært samarbeid med Oslo politidistrikt, Asker og Bærum politidistrikt og Den kongelige politieskorte. Gardistene er utstyrt med våpen og skarp ammunisjon, er og er en viktig del av sikkerheten rundt de kongelige.

Ved Slottet utføres det væpnede vaktholdet i Gardens paradeuniform. Her utføres også vaktholdet med en stor grad av militær presisjon, oppstillinger og eksersermarsj, på militært fagspråk kalt sluttet orden. Denne delen av vaktholdet får stor oppmerksomhet av både turister og fastboende, og Gardens hovedavløsninger som begynner på slaget klokken 13.30 hver eneste dag, er en populær turistattraksjon. Ved Bygdøy kongsgård, Skaugum hovedgård og i Huseby leir utføres vaktholdet som et rent militært vaktoppdrag.

Til tross for paradeuniform, eksersermarsj og sluttet orden har det skarpe vaktoppdraget prioritet. Gardistene har derfor, i motsetning til andre lands gardister, lov til å bevege seg og snakke med folk mens de er på vakt. Hensikten er å oppdage og følge med på eventuelle trusler mot vaktobjektet.

Primært er det de operative vaktgardistene i geværkompaniene (1., 2. og 4. gardekompani) som går vakt. Gardister fra 5. gardekompani støtter ved behov.

Garden hadde tidligere også vaktholdet  på Akershus Festning, men dette ble avsluttet 1. november 2019.«Garden har forlatt Akershus festning etter rundt 130 år på vakt» hos forsvaretsforum.no

 Terrorangrepet 22. juli 2011 


Etter terrorangrepet mot Regjeringskvartalet den 22. juli var det vaktkommandøren på Slottet som først slo alarm internt i Forsvaret. Minutter etter eksplosjonen forsterket han vaktholdet rundt Slottet, og tilkalte forsterkninger fra Huseby leir. I løpet av kort tid utplasserte Garden maskingevær på Slottsplassen, og vurderte å grave stillinger på Slottsplassen med gravemaskin.

 Gardens skarpe beredskap 
miniatyr|Gardens beredskapsstyrke består av over 60 gardister, og er på døgnberedskap som en del av hovedstadsforsvaret.
Gardens beredskapsstyrke er Hans Majestet Kongens Gardes stående utrykningsstyrke i Huseby leir. Styrken består av over 50 gardister, og er klar til å forsterke vaktholdet rundt Gardens vaktobjekter eller bistå politiet hele døgnet. 
Beredskapsstyrken disponerer blant annet pansrede MB feltvogner og Scania lastevogner. Gardistene benytter skuddsikre vester i skarpe oppdrag. Beredskapsstyrken kan settes opp med ulike våpen, avhengig av type oppdrag.  
Personell fra Garden har også vært forsøkt satt inn i andre oppdrag, blant annet i Afghanistan, men har ikke alltid hatt tilstrekkelig kompetanse. 

Hovedstadsoppdraget
Som en del av hovedstadsforsvaret skal Garden være forberedt på å støtte politiet i krisesituasjoner, som ved naturkatastrofer, store ulykker og terrorangrep.
Gardens funksjon i hovedstadsforsvaret er først å fremst å være en militær utrykningsstyrke i Oslo, i tett samarbeid med Heimevernet. For Gardens del er det først og fremst aktuelt å støtte politiet med væpnet vakthold av viktige objekter i Oslo i en eventuell krisesituasjon.

I en krigssituasjon vil Gardens hovedoppdrag være å beskytte Kongen og kongefamilien. Garden er således Hærens infanteriavdeling i Oslo, og skal kunne drive militære operasjoner på egen hånd.

 Uniform 

Den mørke paradeuniformen til Garden er forblitt nærmest uforandret gjennom avdelingens historie. Buksen er svart med to hvite beiser (render), og jakken er mørkeblå med grønne epåletter (befal har metall-aktige) og rød passepoil (rand langs sømmene). Paradehatten er i dag en bowlerhatt med plym (hattepynt, kvast)  av bøffelhår. Den opprinnelig hatten var pyntet med fjær og inspirert av Bersaglieri, et italiensk korps som imponerte den svenske prinsessen Louise (tippoldemoren til Kong Harald) så mye at hun i 1860 insisterte på at de norske gardistene skulle ha like hatter. Etter hvert ble fjærene byttet ut med bøffelhår.

Av andre uniformer benytter Garden de samme som andre hæravdelinger i Norge.

I stedet for beret som resten av Hæren benytter, bruker Garden primært en båtlue, såkalt «gardelue», med dusk foran og striper på siden som, i likhet med paradehatten, viser til militær grad. Rekrutter og aspiranter benytter fjellgrå beret, frem til de får gardelua og kan kalle seg gardister.

Garden benytter (i likhet med Krigsskolen) forsølvede metallmerker på uniformene. Avdelingen brukte inntil 2010 sort og hvit våpensnor rundt venstre arm til arbeidsuniformen, denne brukes nå kun på skjorta til sommervarianten av permisjonsuniformen (uten jakke og med oppbrettede skjorteermer). I 2012 gikk Garden over fra permisjonsuniformen M70 med gardebelte til Hærens nye permuniform (tjenesteuniform).

 Kuriosa 
 En gardist fra geværkompaniene har i snitt 35-40 vaktdøgnhttps://www.smaalenene.no/ipad-siste/lokale-nyheter/garden-inntar-fortet/s/5-38-29958. 
 Gardister på post har ikke lov til å oppfordre til samtale med publikum, men kan svare på ikke-vitale spørsmål.https://www.aftenposten.no/osloby/i/zz1q/mange-blir-veldig-overrasket-over-at-vi-har-lov-til-aa-snakke
 Den maksimale lengden på håret til en gardist er 6mm på alt som ikke dekkes av paradehatten og «velstelt» på toppen, men aldri over 2 cm. Dette er ekstra strengt i kp. 3, hvor det er 0,5-1mm på håret som ikke dekkes av paradehatten, der den maksimale hårlengden er 9mm. Musikktroppen kan i tillegg ha en lugg som ikke skal være lengre enn det høyeste punktet på hodet.https://musikkogdrill.com/ofte-stilte-sporsmal/ 
 Kvinnelige gardister kan selv velge om de vil klippe håret som de mannlige gardistene, eller ha håret oppsatt i strikk under eller bak paradehatten.https://musikkogdrill.com/ofte-stilte-sporsmal/.
 Ved Det kongelige slott spilles signalet tappenstrek hver kveld kl. 21.45. Dette er en gammel tradisjon som kommer av at man i gamle dager signaliserte at nå stenger ølkranene og soldatene må vende hjem.https://www.hf.no/kultur/kongens-kar-fra-kvam/
 Rekruttperioden på Terningmoen avsluttes med «lueløpet». Rekruttene blir testet på alt de har lært gjennom perioden, og blir på slutten av løpet tildelt Gardelua.https://www.ta.no/kultur/skien/langesund/nar-man-bestemmer-seg-for-noe-og-gir-alt-da-far-man-det-til/s/5-50-367111
 Gardisten er HMKGs egen leiravis, som kommer ut hvert kvartal.https://forsvaret.no/fakta_/ForsvaretDocuments/Gardisten1_2014.pdf
 Gardens maskot er pingvinen Sir Nils Olav, som bor i Edinburgh Zoo. Han har graden generalmajor.

 Galleri 

 Se også 
 Førergarden, Vidkun Quislings vaktstyrke 1942–1945

 Referanser 

 Eksterne lenker 

  H.M. Kongens Garde (konghuset.no)
  Norges Gardistforbund
  Norske Gardeveteraners Drillkontingent